**Prijavite se na „Sarajevo fotomaraton 2017“**

**Saopštenje za medije**

**Sarajevo, 28.09.2017.**

[**Foto-Video klub Valter**](http://valter.ba/)**, u saradnji sa portalom** [**fotografija.ba**](http://fotografija.ba/)**, ove godine organizuje šesti „Sarajevo fotomaraton 2017“ koji će se održati 21.10.2017. godine.**

„Sarajevo fotomaraton 2017“ će trajati 12 sati, tokom kojih će takmičari i takmičarke praviti fotografije na unaprijed određenih šest tema.

Pravo učešća imaju svi ljubitelji fotografije, a prijave se vrše putem email adrese FVK Valter: [fotovideoklubvalter@gmail.com](mailto:fotovideoklubvalter@gmail.com) najkasnije do 19.10.2017. godine do 24:00 ili na licu mjesta na dan održavanja. Svi koji su zainteresovani su dužni dostaviti sljedeće podatke:

* ime i prezime
* adresu boravka
* email adresu
* broj kontakt telefona
* naziv kluba/udruženja fotografa ispred kojeg dolaze, ukoliko su članovi jedne od takvih organizacija.

Kotizacija za učešće na fotomaratonu iznosi 20 KM i ista će se plaćati na dan samog takmičenja.

Ovo takmičenje je proteklih godina zainteresovalo veliki broj profesionalnih fotografa i entuzijasta.

**Okupljanje fotografa zakazano je za 21.10.2017. godine u 08:30 h u prostorijama galerije** [**BlackBox** **art&print**](http://www.blackbox.ba/)**, ul. Vrazova br. 5, Sarajevo,** **gdje će biti i upoznati sa pravilima i tokom fotomaratona.**

**Pobjednik fotomaratona će biti nagrađen sa digitalnim aparatom Canon 1300 D koji je poklon generalnog sponzora Canon Bosna i Hercegovina.**

Sponzori koji su također doprinjeli da se održi ovo takmičenje su: Nobilis, HDI d.o.o. Sarajevo, G-U Građevinski okov Žepče, Butmir d.o.o., VTF STUDIO i BlackBox art&print.